title: Deċiżjoni tal-Kunsill tat- 12 ta’ Diċembru 2014 li tadotta l-pożizzjoni tal-Kunsill dwar l-abbozz ta’ baġit il-ġdid tal-Unjoni Ewropea għas-sena finanzjarja 2015

text:
               20.12.2014

               MT

               Il-Ġurnal Uffiċjali tal-Unjoni Ewropea

               C 461/13

         DEĊIŻJONI TAL-KUNSILL
   tat-12 ta’ Diċembru 2014
   li tadotta l-pożizzjoni tal-Kunsill dwar l-abbozz ta’ baġit il-ġdid tal-Unjoni Ewropea għas-sena finanzjarja 2015
   (2014/C 461/06)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314(3) tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
   Billi:

               —

               fit-28 ta’ Novembru 2014, il-Kummissjoni ppreżentat proposta li fiha l-abbozz ta’ baġit ġenerali l-ġdid tal-Unjoni Ewropea għas-sena finanzjarja 2015 (1),

               —

               il-Kunsill eżamina l-proposta tal-Kummissjoni bil-ħsieb li tiġi ddefinita pożizzjoni konsistenti, fuq in-naħa tad-dħul, mad-Deċiżjoni tal-Kunsill 2007/436/KE, Euratom tas-7 ta’ Ġunju 2007 dwar is-sistema tar-riżorsi proprji tal-Komunitajiet Ewropej (2), u fuq in-naħa tal-infiq, mar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (3),

               —

               minħabba l-ħtieġa li tiġi adottata pożizzjoni tal-Kunsill dwar l-abbozz il-ġdid ta’ baġit mill-iktar fis possibbli bil-ħsieb li jiġi adottat b’mod definittiv baġit qabel il-bidu tas-sena finanzjarja 2015, b’hekk tkun żgurata l-kontinwità tal-azzjoni tal-Unjoni, huwa ġustifikat li, f’konformità mal-Artikolu 3(3) tar-Regoli ta’ Proċedura tal-Kunsill, jitqassar il-perijodu ta’ tmien ġimgħat għall-informazzjoni tal-Parlamenti Nazzjonali, kif ukoll il-perijodu ta’ għaxart ijiem previst sabiex il-punt jitqiegħed fuq l-aġenda proviżorja tal-Kunsill stabbilit fl-Artikolu 4 tal-Protokoll Nru 1.

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz il-ġdid ta’ baġit ġenerali tal-Unjoni Ewropea għas-sena finanzjarja 2015 ġiet adottata mill-Kunsill fit-12 ta’ Diċembru 2014.
   Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, it-12 ta’ Diċembru 2014.

            Għall-Kunsill

            Il-President

         S. GIANNIN

      (1)  COM(2014) 723 final.

      (2)  ĠU L 163, 23.6.2007, p. 17.

      (3)  ĠU L 347, 20.12.2013, p. 884.


title: 2004/709/KE: Id-Deċiżjoni tal-Parlament Ewropew tal-21 ta' April 2004 dwar kwittanza lid-Direttur ta' l-Aġenzija Ewropea għall-Ambjent fir-rigward ta' l-implimentazzjoni tal-baġit tagħha għas-sena finanzjarja 2002

text:
               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/3

         ID-DEĊIŻJONI TAL-PARLAMENT EWROPEW
   tal-21 ta' April 2004
   dwar kwittanza lid-Direttur ta' l-Aġenzija Ewropea għall-Ambjent fir-rigward ta' l-implimentazzjoni tal-baġit tagħha għas-sena finanzjarja 2002
   (2004/709/KE)

    ---documentbreak---

               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/3

         IR-RIŻOLUZZJONI
   tal-Parlament Ewropew bil-kummenti li jakkumpanjaw id-Deċiżjoni ta' kwittanza lid-Direttur ta' l-Aġenzija Ewropea għall-Ambjent fir-rigward ta' l-implimentazzjoni tal-baġit tagħha għas-sena finanzjarja 2002


title: 2014/554/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima V — Il-Qorti tal-Awdituri

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/128

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima V — Il-Qorti tal-Awdituri
   (2014/554/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2012 (1),

               —

               wara li kkunsidra l-kontijiet annwali kkonsolidati tal-Unjoni Ewropea għas-sena finanzjarja 2012 (COM(2013) 570 — C7-0277/2013) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2012, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll dwar il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2012 skont l-Artikolu 287 tat-Trattat dwar il-Funzjonament tal-Unjoni Ewropew,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0212/2014),

               1.

               Jagħti l-kwittanza lis-Segretarju Ġenerali tal-Qorti tal-Awdituri għall-implimentazzjoni tal-baġit tal-Qorti tal-Awdituri għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 56, 29.2.2012.

      (2)  ĠU C 334, 15.11.2013, p. 1.

      (3)  ĠU C 331, 14.11.2013, p. 1.

      (4)  ĠU C 334, 15.11.2013, p. 122.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.


title: Deċiżjoni tal-Kunsill tat-30 ta’ Ottubru 2015 li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali

text:
               30.10.2015

               MT

               Il-Ġurnal Uffiċjali tal-Unjoni Ewropea

               C 358/1

         DEĊIŻJONI TAL-KUNSILL
   tat-30 ta’ Ottubru 2015
   li ġġedded il-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali
   (2015/C 358/01)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali, u b’mod partikolari l-Artikolu 4 tiegħu (1),
   Wara li kkunsidra l-persuna nnominata ppreżentata lill-Kunsill mill-Kummissjoni rigward ir-rappreżentanti tal-impjegati,
   Billi:

               (1)

               Bid-Deċiżjoni tiegħu tal-14 ta’ Lulju 2015 (2) u tal-14 ta’ Settembru 2015 (3), il-Kunsill ħatar il-membri tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2015 sas-17 ta’ Settembru 2018. Madankollu dawn id-Deċiżjonijiet ma kinux jinkludu l-membri kollha li għandhom jinħatru,

         IDDEĊIEDA KIF ĠEJ:
   Artikolu 1
   Il-persuna li ġejja hija b’dan maħtura membru tal-Bord Governattiv taċ-Ċentru Ewropew għall-Iżvilupp ta’ Taħriġ Vokazzjonali għall-bqija tal-mandat, li jiskadi fis-17 ta’ Settembru 2018:
   RAPPREŻENTANTI TAL-ORGANIZZAZZJONIJIET TAL-IMPJEGATI:

               UNGERIJA

               Is-Sur László KOZÁK

         Artikolu 2
   Din id-Deċiżjoni għandha tiġi ppubblikata, għall-informazzjoni, f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-30 ta’ Ottubru 2015.

            Għall-Kunsill

            Il-President

         F. ETGEN

      (1)  ĠU L 39, 13.2.1975, p. 1.

      (2)  ĠU C 232, 16.7.2015, p. 2.

      (3)  ĠU C 305, 16.9.2015, p. 2.


title: Id-Deċiżjoni tal-Kunsill tas-26 ta' Novembru 2002 dwar il-konklużjoni ta' Protokoll Addizzjonali, li jistabbilixxi l-arranġamenti tal-kummerċ ta' ħut u prodotti ta' ħut u sajd, għall-Ftehim Ewropew jistabbilixxi assoċjazzjoni bejn il-Komunitajiet Ewropej u L-Istati Membri tagħhom, fuq naħa waħda, u r-Repubblika tal-Bulgarija, fuq in-naħa l-oħra (2002/969/KE)

text:
Avviż Legali Importanti

|

32002D0969

Official Journal L 335 , 12/12/2002 P. 0017 - 0028

		Id-Deċiżjoni tal-Kunsilltas-26 ta' Novembru 2002dwar il-konklużjoni ta' Protokoll Addizzjonali, li jistabbilixxi l-arranġamenti tal-kummerċ ta' ħut u prodotti ta' ħut u sajd, għall-Ftehim Ewropew jistabbilixxi assoċjazzjoni bejn il-Komunitajiet Ewropej u L-Istati Membri tagħhom, fuq naħa waħda, u r-Repubblika tal-Bulgarija, fuq in-naħa l-oħra(2002/969/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunitajiet Ewropej, u b'mod partikolari l-Artikolu 133 flimkien ma' l-ewwel sentenza ta' l-ewwel l-Artikolu 300(2), tiegħu,Wara li kkunsidra l-proposta tal-Kummissjoni,billi:(1) Huwa mixtieq li permezz tal-Protokoll Addizzjonali jitkompla l-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri, fuq naħa waħda, u r-Repubblika tal-Bulgarija, fuq in-naħa l-oħra [1], biex b'hekk tipprovdi għall-kondizzjonijiet preferenzali għall-importazzjoni ta' ħut u prodotti oħra ta' ħut u sajd li joriġinaw fir-Repubblika tal-Bulgarija u fil-Komunità nnifisha għall-importazzjoni fil-Komunità.(2) Għaldaqstant Protokoll ġdid li jistabbilixxi l-arranġamenti tal-kummerċ ta' ħut u prodotti ta' ħut u sajd għandu jiżdied ma' l-istess Ftehim Ewropew.(3) Il-Protokoll għandu jkun approvat.IDDEĊIEDA DAN LI ĠEJ:Artikolu 1Il-Protokoll Addizzjonali li jistabbilixxi l-arranġamenti tal-Kummerċ ta' ħut u ta' prodotti ta' ħut u sajd għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, fuq naħa waħda u r-Repubblika tal-Bulgarija, fuq in-naħa l-oħra, huwa permezz ta' dan approvat f'isem il-Komunità.It-test tal-Protokoll huwa mehmuż ma' din id-Deċiżjoni.Artikolu 2Il-President tal-Kunsill huwa awtorizzat li jinnomina l-persuna bis-setgħa li tiffirma l-Protokoll li jorbot lill-Komunità.Magħmula fi Brussel, fis-26 ta' Novembru 2002.Għall-KunsillIl-PresidentB. Bendtsen[1] ĠU L 358, tal-31.12.1994, p. 3--------------------------------------------------


title: 2014/652/UE: Deċiżjoni tal-Kunsill tat- 8 ta' Settembru 2014 li taħtar membru Awstrijak fil-Kumitat tar-Reġjuni

text:
               9.9.2014

               MT

               Il-Ġurnal Uffiċjali tal-Unjoni Ewropea

               L 268/10

         DEĊIŻJONI TAL-KUNSILL
   tat-8 ta' Settembru 2014
   li taħtar membru Awstrijak fil-Kumitat tar-Reġjuni

      (2014/652/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta tal-GvernAwstrijak,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015.

               (2)

               Konsegwentement għat-tmiem tal-mandat tas-Sur Erwin MOHR, sar vakanti siġġu ta' membru.

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2015:

               —

               Is-Sur Hanspeter WAGNER, Bürgermeister der Gemeinde Breitenwang.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, it-8 ta' Settembru 2014.

            Għall-Kunsill

            Il-President

         S. GOZI

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2011/612/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/246

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2009
   (2011/612/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Impriża Konġunta “Clean Sky” għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta “Clean Sky” għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (3), u b’mod partikolari l-Artikolu 11(4) tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0128/2011),

               1.

               Jagħti l-kwittanza lid-Direttur Eżekuttiv tal-Impriża Konġunta “Clean Sky” għall-implimentazzjoni tal-baġit tal-Impriża Konġunta għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Impriża Konġunta “Clean Sky”, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 342, 16.12.2010, p. 7.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/247

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Impriża Konġunta “Clean Sky” għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi tal-Impriża Konġunta “Clean Sky” għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta “Clean Sky” għas-sena finanzjarja li spiċċat fil-31 ta’ Diċembru 2009, flimkien mat-tweġibiet tal-Impriża Konġunta (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (3), u b'mod partikolari l-Artikolu 11(4) tiegħu,
   wara li kkunsidra r-Regoli Finanzjarji tal-Impriża Konġunta “Clean Sky”, adottati bid-deċiżjoni tal-Bord Governattiv tagħha fis-7 ta’ Novembru 2008,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0128/2011),

               A.

               billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li l-operazzjonijiet sottostanti huma legali u regolari,

               B.

               billi l-Impriża Konġunta “Clean Sky” ġiet stabbilita f'Diċembru 2007 biex taċċellera l-iżvilupp, il-validazzjoni u d-demonstrazzjoni ta’ teknoloġiji nodfa tat-trasport bl-ajru fl-UE sabiex jibdew jintuża kemm jista’ jkun malajr,

               C.

               billi l-Impriża Konġunta tinsab fil-fażi tagħha ta’ tnedija u kienet għadha ma stabbilixxietx bis-sħiħ il-kontrolli interni tagħha u s-sistemi tagħha ta’ informazzjoni finanzjarja sa tmiem l-2009;

      Implimentazzjoni tal-baġit

               1.

               Jinnota li l-baġit finali tal-Impriża Konġunta għall-2009 kien jinkludi EUR 91 000 000 f'approprjazzjonijiet għall-impenji u EUR 60 000 000 f'approprjazzjonijiet għall-ħlasijiet; jagħraf ukoll li r-rati ta’ użu għall-approprjazzjonijiet għall-impenji u għall-ħlasijiet kienu ta’ 98 % u ta'inqas minn 1 % rispettivament;

               2.

               Jirrikonoxxi li l-Impriża Konġunta għadha fil-perjodu tal-bidu; huwa mħasseb, madankollu, minħabba li l-attivitajiet ta’ riċerka prefinanzjati mill-Kummissjoni fl-2008 f'isem l-Impriża Konġunta ma ġewx implimentati b'mod sħiħ matul l-2009 u li, b'riżultat tad-dewmien fil-proġetti, intużaw biss EUR 8 700 000 jew 65 % mill-prefinanzjament ta’ EUR 13 600 000;

               3.

               Huwa partikolarment imħasseb minħabba li l-adozzjoni, l-istruttura u l-preżentazzjoni tal-baġit approvat tal-Impriża Konġunta għall-2009 ma kinux konformi mar-Regolament (KE) Nru 71/2008 li jistabbilixxi l-Impriża Konġunta “Clean Sky”, jew mar-Regoli Finanzjarji tal-Impriża Koġunta; iħeġġeġ, għalhekk, lill-Impriża Konġunta biex tirrimedja malajr dan in-nuqqas serju;

      Kontribuzzjonijiet tal-membri

               4.

               Jistieden lill-Impriża Konġunta tarmonizza l-preżentazzjoni tal-kontribuzzjonijiet tal-membri fil-kontijiet skont il-gwida tal-Kummissjoni;

               5.

               Jistieden lill-Impriża Konġunta tkompli tiżviluppa dispożizzjonijiet dwar is-sħubiha u l-kofinanzjament u, b'mod partikolari, dwar:

                           —

                           l-arranġament għall-adeżjoni ta’ membri ġodda,

                           —

                           il-kontribuzzjonijiet in natura mill-membri,

                           —

                           it-termini u l-kundizzjonijiet li skonthom l-Impriża Konġunta tista’ tivverifika l-kontribuzzjonijiet tal-membri,

                           —

                           il-kondizzjonijiet li skonthom il-Bord Governattiv jista’ japprova l-kofinanzjament;

      Sistemi ta’ kontroll intern

               6.

               Iħeġġeġ lill-Impriża Konġunta tlesti l-implimentazzjoni tas-sistemi tagħha ta’ kontroll intern u ta’ informazzjoni finanzjarja;

               7.

               Jitlob lill-Impriża Konġunta, barra minn hekk, tinkludi fir-Regoli Finanzjarji tagħha referenza speċifika għas-setgħat tas-Servizz tal-Verifika Interna (IAS) bħala l-Awditur Intern tagħha, abbażi tad-dispożizzjoni stabbilita fir-Regolament Finanzjarju ta’ Qafas għall-entitajiet tal-Komunità;

               8.

               Iqis, b'mod partikolari, li r-rwol tal-IAS bħala Awditur Intern għandu jkun li jagħti parir lill-Impriża Konġunta dwar kif għandha tittratta r-riskji, billi jagħti opinjonijiet indipendenti dwar il-kwalità tas-sistemi ta’ amministrazzjoni u ta’ kontroll u billi toħroġ rakkomandazzjonijiet għat-titjib tal-kundizzjonijiet tal-implimentazzjoni tal-operazzjonijiet u għall-promozzjoni ta’ amministrazzjoni finanzjarja soda; iqis li huwa essenzjali li l-Impriża Konġunta tippreżenta rapport lill-awtorità tal-kwittanza, li jkun imħejji mid-direttur tagħha u li jiġbor fil-qosor l-għadd u t-tip ta’ verifiki interni li jkunu saru mill-Awditur Intern, ir-rakkomandazzjonijiet li jkunu saru u l-azzjonijiet li jkunu ttieħdu rigward dawn ir-rakkomandazzjonijiet;

               9.

               Huwa tal-fehma li, minħabba d-daqs tal-baġit tagħha u l-kumplessità tal-kompiti fdati lilha, l-Impriża Konġunta għandha tistabbilixxi kumitat ta’ verifika, li jkun jirrapporta direttament lill-Bord Governattiv;

      Nuqqas ta’ ftehim ospitanti

               10.

               Iħeġġeġ lill-Impriża Konġunta tikkonkludi malajr ftehim ospitanti mal-Belġju dwar l-uffiċji, il-privileġġi, l-immunitajiet u appoġġ ieħor li għandhom jiġu pprovduti mill-Belġju lill-Impriża Konġunta kif previst skont ir-Regolament (KE) Nru 71/2008.

      (1)  ĠU C 342, 16.12.2010, p. 7.

      (2)  ĠU L 248, 16.9.2002, p. 1.

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.


title: Deċiżjoni tal-Kunsill 2011/859/PESK tad- 19 ta’ Diċembru 2011 li temenda d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar

text:
               21.12.2011

               MT

               Il-Ġurnal Uffiċjali tal-Unjoni Ewropea

               L 338/55

         DEĊIŻJONI TAL-KUNSILL 2011/859/PESK
   tad-19 ta’ Diċembru 2011
   li temenda d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2010/232/PESK tas-26 ta’ April 2010 li ġġedded il-miżuri restrittivi kontra Burma/il-Mjanmar (1), u b’mod partikolari l-Artikolu 14 tagħha,
   Billi:

               (1)

               Fis- 26 ta’ April 2010, il-Kunsill adotta d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar.

               (2)

               L-informazzjoni marbuta ma’ entità waħda fil-lista fl-Anness I tad-Deċiżjoni 2010/232/PESK għandha tiġi aġġornata.

               (3)

               L-Anness I tad-Deċiżjoni 2010/232/PESK għandu jiġi emendat kif meħtieġ,

         ADOTTA DIN ID-DEĊIŻJONI:
   Artikolu 1
   Fl-Anness I tad-Deċiżjoni 2010/232/PESK, l-entrata għal Mayar (H.K) Ltd għandha tiġi ssostitwita b’dan li ġej:

                  “Mayar India Ltd (Yangon Branch)

                  37, Rm (703/4), Level (7), Alanpya Pagoda Rd, La Pyayt Wun Plaza, Dagon, Yangon”.

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-19 ta’ Diċembru 2011.

            Għall-Kunsill

            Il-President

         M. KOROLEC

      (1)  ĠU L 105, 27.4.2010, p. 22.


title: Deċiżjoni tal-Kunsill (UE) 2015/1509 tal-4 ta' Settembru 2015 li taħtar membru supplenti Taljan fil-Kumitat tar-Reġjuni

text:
               10.9.2015

               MT

               Il-Ġurnal Uffiċjali tal-Unjoni Ewropea

               L 236/7

         DEĊIŻJONI TAL-KUNSILL (UE) 2015/1509
   tal-4 ta' Settembru 2015
   li taħtar membru supplenti Taljan fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandat tas-Sur Clodovaldo RUFFATO, sar vakanti siġġu ta' membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

               —

               Is-Sur Eros BREGA, Consigliere della Regione Umbria.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, l-4 ta' Settembru 2015.

            Għall-Kunsill

            Il-President

         J. ASSELBORN

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.